Yvonne Herløv Andersen (CD), 2000-01-12:
Når man taler om en konstruktion som et amtsældreråd, så drejer det sig jo om indflydelse, det drejer sig om demokrati, det drejer sig om ældre menneskers helt legitime indflydelse på alle forhold, der vedrører ældre menneskers vilkår i det danske samfund, og det er jo sådan set det, der er den dybere mening med at fremsætte sådan et forslag.
Så vil jeg ligesom ganske kort gennemgå argumentationen
for det.
Før man oprettede kommunale ældreråd, blev det første amtsældreråd jo oprettet i Frederiksborg Amt, og det har sådan set fungeret lige siden og ganske glimrende. Der er en god dialog.
Modellen for ældreråd rundtomkring har jo været den, at man opretter udvalg, der spejler de amtslige udvalg og på den måde får en dialog om de ting, som de arbejder med. Man får også sendt det samme materiale hjem osv., og på den måde har man via dialogen fået indflydelse på en stor del af amternes politik.
Det synes jeg er ganske glimrende.
Der bliver så spurgt fra flere sider, hvorfor man vil have en lov om det.
Det er jo en meget lille ændring, man beder om, nemlig at der kommer til at stå ældreråd/amtsældreråd.
Det er jo sådan set den store øvelse rent teknisk, så det kunne vi nok komme over.
Jeg bliver så mødt med, at det kunne man da godt lade være ad frivillighedens vej.
Så kan man spørge sig selv, om man da ikke synes, det er vigtigt, at det her helt legitime krav også bliver lovfæstet.
Jeg kan forstå, at der har været en del usikkerhed om, hvor det så egentlig hører hjemme.
Jeg kan hilse og sige, at sundhedsministeren sagde
Dertil kan man sige, at ældreråd i kommunerne beskæftiger sig da også med teknik, med kultur.
Hvis man vil forankre det et sted, synes jeg, det er glimrende at gøre det de steder, hvor man har traditionen for de velfungerende ældreråd, der er i kommunerne.
Det er også vigtigt at sige, at vi ikke taler om sådan et overordnet koordinerende organ, der skal have magt over de eksisterende, kommunale ældreråd.
Nej, det koordinerende kommer til udtryk, når man udveksler sine erfaringer med, hvad de andre amtsældreråd har oplevet, hvad de har erfaret, og hvad de har fået indflydelse på, og hvordan man kan indrette sig, og hvordan man kan bruge det på fuldstændig samme måde som ældrerådene.
med, så det drejer sig alene om koordination i form af erfaringsudveksling og dialog.
Så har vi også talt en hel del om, hvordan vi skal bære os ad med at vælge de her mennesker.
Hvordan skal de udpeges?
Skal vi vælge en anden måde at gøre det på?
Skal det være sådan, at de bliver valgt direkte til amtsældrerådene, og er det nu rigtigt at tage dem fra de eksisterende, kommunale ældreråd?
Det er foreslået på den måde for ikke at komme ind i spørgsmålet om foreninger, for ikke at komme yderligere ind i spørgsmål omkring særinteresser og alt det her, som jo meget ofte spænder ben for gode ideer.
Det var så tanken, at man kunne udpege dem direkte fra de eksisterende ældreråd, og det har da også fungeret ganske udmærket.
Men man kan tale om forskellige måder at gøre det på, forskellige måder at vælge på, hvis det er en af de ting, man er i tvivl om ud over, hvor i alverden man forankrer det.
Det vil jo være sådan og specielt i dag, at mange af de ting, vi beskæftiger os med, går på tværs af ressortområderne og specielt det ressort, vi har imellem social og sundhed.
Det kan ikke være anderledes.
Men specielt når det drejer sig om amtsældreråd - og det har været nævnt fra flere ordføreres side - vil det givetvis særlig være sundhedsområdet, og det er det da også.
Hvem kan ikke erindre debatten om aldersdiskrimination?
Hvordan hænger det sammen over kommunegrænser osv.?
Er der mulighed for at besøge hospitalerne på de tider, der er?
Kan man overhovedet komme til behandling med de transportmidler, der er?
Så det er altså en naturlig følge af det, der er etableret med hensyn til ældreråd i kommunerne.
Så vil jeg takke fru Grete Schødts for at sige, at græsrødderne har gjort det godt.
Ja, det må vi sige, det har de gjort.
Og det ville så være en naturlig følge af, at græsrødderne har gjort det godt, at sige, at det vil vi godt tage hatten af for, og derfor forankrer vi det lovmæssigt.
Men jeg forstår også på Socialdemokratiet, at det kan vi forsøge os frem med i udvalget, hvor der på ministerens foranledning - og det vil jeg takke ministeren for - var en god vilje til at gå ind og se på, hvad vi egentlig har opnået ved det her.
Hvordan har de her ældreråd arbejdet i den lange periode, der har været, hvilken form er bygget op, og hvordan tager amterne egentlig imod det?
Og dér er det da min opfattelse, at Amtsrådsforeningen vil byde dem velkommen, hvis vi implementerer dem i loven.
Og der er god grøde i tre amter af de fire, der mangler, og med det gode græsrodsarbejde, der er, kommer det sidste amt såmænd nok også med, og så er vi vel dér, hvor Folketinget efterhånden også vil synes, det er en god idé. Men lad os nu bruge den tid og den dialog, der er i udvalget, til at snakke om de ting, som vi har talt om i dag, og det har jo primært været spørgsmål om, hvordan vi vælger det, hvordan vi repræsenterer det, og hvilke resultater de egentlig har fået af deres arbejde.
Snakker vi om nogle, der vil sætte sig på de kommunale ældreråd, eller på hvilken måde har man forestillet sig denne her dialog eller den erfaringsudveksling eller denne her koordinering? Så der har været lige så meget tvivl om nytteværdien af det, samtidig med at man alligevel har tilkendegivet, at demokrati er en god ting, idet det jo opstår helt af sig selv.
Det gør det her i Danmark.
Så lad os ikke lukke det af med at sige, at nogle talte for og nogle talte imod.
Derimod vil jeg benytte lejligheden til at samle op på debatten og sige, at der var en god vilje til at se værdien af amtsældreråd og også til at gå i udvalg og se på de resultater, der er nået, og på de forskellige former for valg til det og på den måde, vi kunne implementere dem i dansk lovgivning.
Tak for det!